CELEX: 32009R0121
Language: fi
Date: 2009-02-09 00:00:00
Title: Komission asetus (EY) N:o 121/2009, annettu 9 päivänä helmikuuta 2009 , jalostettavaksi tarkoitetuille persikoille Bulgariassa markkinointivuodelta 2007/2008 maksettavan lisämäärän vahvistamisesta asetuksen (EY) N:o 679/2007 mukaisesti

10.2.2009   
            
            
               FI
            
            
               Euroopan unionin virallinen lehti
            
            
               L 39/33
            
         
      KOMISSION ASETUS (EY) N:o 121/2009,
   annettu 9 päivänä helmikuuta 2009,
   jalostettavaksi tarkoitetuille persikoille Bulgariassa markkinointivuodelta 2007/2008 maksettavan lisämäärän vahvistamisesta asetuksen (EY) N:o 679/2007 mukaisesti
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon Bulgarian ja Romanian liittymissopimuksen,
   ottaa huomioon Bulgarian ja Romanian liittymisasiakirjan,
   ottaa huomioon jalostettaviksi tarkoitettujen persikoiden tuen määrästä markkinointivuonna 2007/2008 18 päivänä kesäkuuta 2007 annetun komission asetuksen (EY) N:o 679/2007 (1) ja erityisesti sen 2 artiklan 1 kohdan,
   sekä katsoo seuraavaa:
   
               (1)
            
            
               Bulgaria ilmoitti komissiolle neuvoston asetuksen (EY) N:o 2201/96 soveltamista koskevista yksityiskohtaisista säännöistä hedelmä- ja vihannesjalostealan tukijärjestelmän osalta 29 päivänä elokuuta 2003 annetun komission asetuksen (EY) N:o 1535/2003 (2) 39 artiklan 2 kohdan mukaisesti, että jalostustukea oli markkinointivuonna 2007/2008 myönnetty kyseisen järjestelmän puitteissa 119,46 tonnille persikoita. Neuvoston asetuksen (EY) N:o 2201/96 (3) liitteessä III kyseisen jäsenvaltion osalta ilmoitettua jalostuskynnystä ei siis ole ylitetty. Sen vuoksi kyseisistä määristä olisi maksettava lisämäärä, joka on 11,92 euroa tonnilta.
            
         
               (2)
            
            
               Romanian tuottajat eivät ole jättäneet markkinointivuoden 2007/2008 osalta lainkaan jalostettaviksi tarkoitettuja persikoita koskevia tukihakemuksia. Sen vuoksi kyseisessä jäsenvaltiossa ei pitäisi maksaa lisämäärää kyseisenä markkinointivuonna,
            
         ON ANTANUT TÄMÄN ASETUKSEN:
   1 artikla
   Asetuksen (EY) N:o 679/2007 2 artiklan 1 kohdassa tarkoitettu jalostettaviksi tarkoitetuille persikoille 11,92 euroa tonnilta oleva lisämäärä maksetaan Bulgariassa markkinointivuoden 2007/2008 päätyttyä.
   2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 9 päivänä helmikuuta 2009.
      
         
            Komission puolesta
         
         Mariann FISCHER BOEL
         
         
            Komission jäsen
         
      
   
   
      (1)  EUVL L 157, 19.6.2007, s. 12.
   
      (2)  EUVL L 218, 30.8.2003, s. 14.
   
      (3)  EYVL L 297, 21.11.1996, s. 29.